
1.	A GYÓGYSZER NEVE

ADACEL szuszpenziós injekció előretöltött fecskendőben

Diftéria, tetanusz, pertusszisz (acelluláris komponens) vakcina (adszorbeált, csökkentett antigéntartalmú).


2.	MINŐSÉGI ÉS MENNYISÉGI ÖSSZETÉTEL

Egy adag (0,5 ml) tartalma:

	Diftéria toxoid		legalább 2 NE* (2 Lf)
	Tetanusz toxoid							legalább 20 NE* (5 Lf)
Pertusszisz antigének
	Pertusszisz toxoid						2,5 mikrogramm
	Filamentózus hemagglutinin	5 mikrogramm
	Pertaktin		3 mikrogramm
	2-es és 3-as típusú fimbria	5 mikrogramm 
[bookmark: _Hlk68872202]	Alumínium-foszfáthoz adszorbeálva	1,5 mg (0,33 mg Al3+)

*Az Európai Gyógyszerkönyvben leírt meghatározás szerint mért aktivitás megbízhatósági tartományának alsó határaként (p = 0,95). 

Ismert hatású segédanyagok:
Ez a vakcina nyomokban formaldehidet és glutáraldehidet tartalmazhat, amelyeket a gyártási folyamat során használnak (lásd 4.3 és 4.4 pont). 

A segédanyagok teljes listáját lásd a 6.1 pontban.


3.	GYÓGYSZERFORMA

Szuszpenziós injekció előretöltött fecskendőben.

Az ADACEL külleme: zavaros, fehér szuszpenzió.


4.	KLINIKAI JELLEMZŐK

4.1	Terápiás javallatok

Az ADACEL (Tdap) indikációi:

Tetanusz, diftéria és pertusszisz elleni aktív immunizálásra, emlékeztető oltásként, az alapimmunizálást követően, 4 éves kortól. 

A korai csecsemőkorban fellépő pertusszisz elleni passzív védelemre, a terhesség alatti anyai immunizálást követően (lásd 4.2, 4.6 és 5.1 pont).

Az ADACEL-t a helyi hivatalos ajánlások figyelembevételével kell alkalmazni. 

4.2	Adagolás és alkalmazás

Adagolás

Egyetlen adag (0,5 ml) egyszeri injekciója javasolt valamennyi megjelölt korcsoportban.


Olyan serdülőknél és felnőtteknél, akiknél a diftéria vagy tetanusz elleni immunizálás státusza nem ismert vagy hiányos, a pertusszisz és a poliomielitisz elleni védelem, valamint az esetek többségében a tetanusz és a diftéria elleni védelem érdekében is egy adag ADACEL adható az immunizálási sorozat részeként. Egy hónappal később további egy adag diftéria és tetanusz (dT) elleni vakcina, majd az első adagot követően 6 hónap múlva egy 3. adag diftéria vagy dT elleni vakcina adható a betegség elleni védelem optimalizálása céljából (lásd 5.1 pont). Az adagok számát és ütemezését a helyi ajánlásoknak megfelelően kell meghatározni.

Az ADACEL alkalmazható emlékeztető oltásként a diftéria, tetanusz és pertusszisz elleni védettség felfrissítésére 5-10 éves időközönként (lásd 5.1 pont). 

Az ADACEL alkalmazható a tetanusz gyanús sérülések ellátása során tetanusz immunoglobulin egyidejű alkalmazásával vagy anélkül a hivatalos ajánlások alapján. 

Az ADACEL alkalmazható a terhesség második vagy harmadik trimeszterében, a csecsemő pertusszisz elleni passzív védelme céljából (lásd 4.1, 4.6 és 5.1 pont).

Az alkalmazás módja

Az ADACEL egyetlen adagját (0,5 ml) kell egyszer intramuszkulárisan alkalmazni. A beadás helye lehetőleg a deltaizom legyen. 

Nem szabad az ADACEL-t a gluteális régióba beadni; sem bőrbe, vagy bőr alá adva ne alkalmazzák (kivételes esetekben szóba jöhet a szubkután beadás, lásd 4.4 pont)!

Óvintézkedések a gyógyszer felhasználása vagy alkalmazása előtt

A gyógyszer alkalmazás előtti előkészítésére vonatkozó utasításokat lásd a 6.6 pontban.

4.3	Ellenjavallatok

Ne adják be az ADACEL-t olyan személynek, aki ismerten túlérzékeny
· a diftéria, tetanusz vagy pertusszisz vakcinára;
· az oltóanyag valamelyik más összetevőjére (lásd 6.1 pont);
· a gyártásból továbbvitt maradék anyagokra (formaldehidre és glutáraldehidre), amik kimutathatatlan mennyiségként nyomokban jelen lehetnek. 

Ne adják be az ADACEL-t olyan személynek, akinek ismeretlen eredetű enkefalopátiája volt egy korábbi, pertusszisz tartalmú vakcinával végzett immunizálás után 7 napon belül.

Mint más oltóanyagok esetében is, az ADACEL beadását el kell halasztani a akut súlyos lázas betegségben szenvedők esetén. Kisebb fertőzés fennállása nem jelent ellenjavallatot.

4.4	Különleges figyelmeztetések és az alkalmazással kapcsolatos óvintézkedések

Nyomonkövethetőség
A biológiai készítmények nyomonkövethetőségének javítása érdekében, az alkalmazott készítmény nevét és gyártási tételszámát egyértelműen kell feltüntetni.

Az ADACEL alapimmunizálásra nem használható.

Az ADACEL emlékeztető adagja és a diftéria és/vagy tetanusz oltóanyag(ok) korábbi emlékeztető adagjai közötti időköz megállapításakor általánosságban a hivatalos ajánlásokat kell követni. A klinikai adatok igazolták, hogy nem volt klinikailag releváns különbség a tetanusz, diftéria és pertusszisz emlékeztető oltást kísérő mellékhatások gyakoriságában, akkor sem, ha legkorábban 4 héttel, vagy legalább 5 évvel a tetanusz és diftéria oltás korábbi adagja után alkalmazták.

Az immunizálás előtt

A védőoltás beadása előtt át kell tekinteni az illető kórelőzményét (különös tekintettel a korábbi védőoltásokra és az esetleges mellékhatásokra). Az olyan személyek esetében, ahol korábban komoly vagy súlyos mellékhatás fordult elő 48 órán belül a hasonló összetevőket tartalmazó oltóanyag alkalmazása után, alaposan meg kell fontolni az ADACEL vakcina alkalmazását. 

Mint minden injekciós védőoltás esetén, a megfelelő gyógyszeres kezelést és megfigyelést mindig biztosítani kell, az oltás beadását követően ritkán fellépő anafilaxiás reakció esetére.

Ha Guillain–Barré-szindróma fordult elő a tetanusz toxoidot tartalmazó korábbi védőoltás megkapását követő 6 héten belül, akkor a döntésnek, hogy egyáltalán alkalmazzanak-e tetanusz toxoid tartalmú oltóanyagot, így ADACEL-t is, a lehetséges haszon és kockázat gondos mérlegelésén kell alapulnia.

Mindaddig ne adják az ADACEL-t azoknak, akik progresszív neurológiai rendellenességben, kontrollálatlan epilepsziában vagy progresszív enkefalopátiában szenvednek, amíg be nem állították a kezelésüket, és nem stabilizálták az állapotukat!

Az immunszuppresszív kezelés vagy az immunhiány csökkentheti az oltóanyag immunitáskeltő hatását. Ha megvalósítható, akkor a védőoltás elhalasztása javasolt az ilyen betegség, vagy kezelés végéig. Mindamellett a HIV-fertőzött személyek, és a krónikusan immunhiányos, így az AIDS-es betegek védőoltása is javasolt, még ha az esetükben korlátozott lesz is az ellenanyagválasz.

Az alkalmazással kapcsolatos óvintézkedések

A védőoltásnem adható be intravaszkulárisan és intradermálisan.

[bookmark: _GoBack]Véralvadásgátló kezelésben részesülő vagy véralvadási zavarban szenvedő betegek esetén a vérzés kockázata miatt óvatosságra van szükség az intramuszkuláris injekciók beadásakor. Ilyen helyzetben szóba jön az ADACEL mély szubkután beadása, bár fennáll a fokozott helyi reakciók kockázata.

Syncope (ájulás) fordulhat elő bármilyen injekciós védőoltás, így az ADACEL beadása után vagy akár azt megelőzően is. Megfelelő óvintézkedéseket kell tenni az esetleges ájulás, elesés miatti sérülések elkerülése céljából.

Az előretöltött fecskendő (1,5 ml) puha tűvédő kupakja természetes latexgumi származékot tartalmaz, ami a latexre érzékeny egyéneknél allergiás reakciókat válthat ki.

Egyéb megfontolások

Mint bármelyik védőoltás, az ADACEL sem biztosít 100%-os védelmet a fogékony személyek számára.

Minden adszorbeált oltóanyag esetében tartósan megmaradó csomó keletkezhet az injekció helyén, különösen, ha a bőr alatti szövet felületi rétegeibe adták be.

4.5	Gyógyszerkölcsönhatások és egyéb interakciók

Az egyidejű alkalmazás klinikai vizsgálatainak eredményei alapján az ADACEL egyidejűleg alkalmazható inaktivált influenza elleni védőoltással, hepatitis B vakcinával, és inaktivált vagy orális poliomielitisz vakcinával. Ezenkívül az ADACEL alkalmazható a Humán Papilloma vírus (HPV) vakcinával és/vagy meningococcus poliszacharid (A, C, Y és W szerotípusú) (MenACYW) konjugált vakcinákkal (mindhárom vakcina beadható egyidejűleg, vagy az ADACEL-lel külön-külön párosítva) (lásd 4.8 pont) a helyi ajánlásoknak megfelelően.

Az egyidejűleg alkalmazott parenterális védőoltásokat más-más végtagba kell beadni. Egyéb oltóanyagokkal, biológiai készítményekkel és gyógyszeres terápiával nem végeztek kölcsönhatás-vizsgálatokat. A védőoltások jelenleg általánosan elfogadott irányelvei szerint azonban, mivel az ADACEL inaktivált készítmény, ezért – eltérő helyre beadva – más védőoltásokkal és immunglobulinokkal egyidejűleg beadható.

Immunszuppresszív kezelés esetén lásd 4.4 pont.

4.6	Termékenység, terhesség és szoptatás

Terhesség 

[bookmark: _Hlk67387171]Az ADACEL a hivatalos ajánlások figyelembevételével alkalmazható a terhesség második és harmadik trimeszterében (lásd 4.2 pont).

Négy, randomizált, kontrollos vizsgálat (310 terhesség kimenetele), 1 prospektív, megfigyeléses vizsgálat (546 terhesség kimenetele), 5 retrospektív megfigyeléses vizsgálat (124 810 terhesség kimenetele), biztonságosságra vonatkozó adatai, és passzív megfigyelésből származó adatok olyan nőkre vonatkozóan, akik ADACEL-t vagy ADACEL POLIO-t (Tdap-IPV; ugyanolyan mennyiségű diftéria, tetanusz és pertusszisz antigént tartalmaz mint az ADACEL) kaptak a második vagy harmadik trimeszterben, nem mutattak ki a terhességre vagy a magzat/újszülött egészségére gyakorolt káros hatásokat a vakcina alkalmazásával összefüggésben. Mint más inaktivált vakcinánál, így a terhesség bármelyik trimeszterében alkalmazott ADACEL esetében sem várható a magzatra gyakorolt káros hatás.

Állatkísérletek nem utalnak közvetlen vagy közvetett káros hatásokra sem a terhességre, sem az embrionális/magzati fejlődésre, sem a szülésre vagy a születés utáni fejlődésre vonatkozóan.

A terhesség alatti oltást követően kialakult immunválaszra és csecsemőknél a pertusszisz megelőzésének hatásosságára vonatkozó információkat lásd az 5.1 pontban.

Szoptatás 
Nem ismert, hogy az ADACEL-ben lévő hatóanyagok kiválasztódnak-e az emberi anyatejbe, de nyulak szopó utódaiban az oltóanyag antigénjei hatására képződött ellenanyagok átvitelét mutatták ki. A nyulak fejlődésének két vizsgálata során nem észleltek semmilyen káros hatást, amit az oltóanyag által kiváltott anyai antitestek gyakoroltak volna az utódok születés utáni fejlődésére.

Az ADACEL anyai alkalmazásának a szoptatott csecsemőkre gyakorolt hatását azonban nem vizsgálták. Mivel az ADACEL inaktivált oltóanyag, valószínűtlen, hogy a csecsemőre bármilyen kockázatot jelentene. Mielőtt eldöntenék, hogy egy szoptató nőt részesítsenek-e a védőoltásban, mérlegelni kell az immunizálás várható hasznát és lehetséges kockázatát. 

Termékenység
Az ADACEL hatását termékenységi vizsgálatokban nem értékelték.

4.7	A készítmény hatásai a gépjárművezetéshez és a gépek kezeléséhez szükséges képességekre

A készítménynek a gépjárművezetéshez és gépek kezeléséhez szükséges képességeket befolyásoló hatásait nem vizsgálták. Az ADACEL nem, vagy csak elhanyagolható mértékben befolyásolja a gépjárművezetéshez és a gépek kezeléséhez szükséges képességeket.

4.8	Nemkívánatos hatások, mellékhatások

A biztonságossági profil összefoglalása

A klinikai vizsgálatok során összesen 4546 főnek: 298 gyermeknek (4–6 éves), 1313 serdülőnek (11‒17 éves) és 2935 felnőttnek (18–64 év) adtak ADACEL-t. A védőoltást követően leggyakrabban jelentett reakciók közé tartoztak az injekció helyén kialakuló lokális reakciók (fájdalom, pír, duzzanat), amelyek a beoltottak 21–78%-ánál fordultak elő; és a fejfájás és fáradékonyság, amelyeket az oltottak 16-44%-ánál tapasztaltak. Ezek a jelek és tünetek rendszerint enyhék voltak, és az oltás után 48 órán belül jelentkeztek. Mind nyom nélkül elmúlt.

Az ADACEL vagy az ADACEL POLIO MenACYW (Menactra vagy MenQuadfi) és/vagy HPV (Gardasil vagy Gardasil 9) vakcinákkal történő együttadásának biztonságossági elemzését 5 122, 10‒17 éves egészséges serdülő fiú és lány bevonásával végzett 6 klinikai vizsgálat eredményei alapján végezték el.

Az ADACEL és az ADACEL POLIO összesített biztonságossági profilja hasonló volt a 3 vakcina együttes alkalmazása esetében a külön-külön párosított alkalmazással összevetve (ADACEL és Menactra, vagy ADACEL/ADACEL POLIO és Gardasil/Gardasil 9). Az ADACEL POLIO és a Gardasil/Gardasil 9 együttes alkalmazásának biztonságossági profilja hasonló volt az önmagában alkalmazott Gardasil/Gardasil 9 vakcináéhoz.

Klinikai vizsgálatokban az injekció beadási helyén fellépő reakciók (fájdalom, erythema, duzzanat és bevérzés), és fejfájás, rossz közérzet és izomfájdalom gyakrabban fordult elő, amikor mindhárom vakcinát együtt vagy külön-külön párosítva adták be, összehasonlítva azzal, amikor a vakcinákat önmagukban alkalmazták. Összességében az injekció beadásának helyén fellépő reakciókban megfigyelt különbségek < 10% voltak, míg a fejfájásban, a rossz közérzetben és a myalgiában megfigyelt különbségek < 10% és < 28% között mozogtak. A láz előfordulási arányai közötti eltérés a klinikai vizsgálatokban <2% volt.

A mellékhatások intenzitását enyhének vagy mérsékeltnek jelentették a legtöbb esetben. 

A mellékhatások táblázatos összefoglalása

A mellékhatásokat gyakoriság szerinti sorrendben tüntetjük fel, a következő megegyezés alapján:
Nagyon gyakori 	(1/10)
Gyakori 	(1/100 – <1/10) 
Nem gyakori 	(1/1000 – <1/100) 
Ritka 	(1/10 000 – <1/1000)
Nagyon ritka 	(<1/10 000)
Nem ismert	a gyakoriság a rendelkezésre álló adatokból nem állapítható meg

Az 1. táblázat azokat a mellékhatásokat foglalja össze, amelyeket a klinikai vizsgálatok során tapasztaltak, és azokat, amiket az ADACEL forgalomba hozatalát követően világszerte spontán bejelentettek. Mivel ezekről önkéntesen, bizonytalan nagyságú populációból számoltak be, nem mindig lehet megbízhatóan megbecsülni a gyakoriságukat, illetve igazolni az ok-okozati kapcsolatot a védőoltás alkalmazásával. Ezért ezeket az eseményeket „Nem ismert” kategóriába soroltuk.

1. táblázat A klinikai vizsgálatok során megfigyelt és a forgalomba hozatalt követően világszerte jelentett mellékhatások

	Szervrendszeri kategória
	Gyakoriság
	Gyermekek
(4–6 évesek)
	Serdülők
(11–17 évesek)
	Felnőttek
(18– 64 évesek)

	Immunrendszeri betegségek és tünetek
	Nem ismert
	Túlérzékenységi (anafilaxiás) reakció (angioödéma, ödéma, kiütés, vérnyomásesés)*

	Anyagcsere- és táplálkozási betegségek és tünetek
	Nagyon gyakori
	Anorexia (csökkent étvágy)
	

	Idegrendszeri betegségek és tünetek
	Nagyon gyakori
	Fejfájás

	
	Nem ismert
	Paresztézia*, hipoesztézia*, Guillain–Barré-szindróma*, brachialis neuritis*, facialis paresis*, konvulzió*, ájulás*, myelitis*

	Szívbetegségek és a szívvel kapcsolatos tünetek
	Nem ismert
	Szívizomgyulladás*

	Emésztőrendszeri betegségek és tünetek
	Nagyon gyakori
	Hasmenés
	Hasmenés, émelygés
	Hasmenés

	
	Gyakori
	Émelygés, hányás
	Hányás
	Émelygés, hányás

	A bőr és a bőr alatti szövet betegségei és tünetei
	Gyakori
	Kiütés

	
	Nem ismert
	Viszketés*, csalánkiütés*

	A csont- és izomrendszer, valamint a kötőszövet betegségei és tünetei
	Nagyon gyakori
	
	Generalizált fájdalom, vagy izomgyengeség, ízületi fájdalom vagy duzzanat
	Generalizált fájdalom, vagy izomgyengeség

	
	Gyakori
	Generalizált fájdalom, vagy izomgyengeség, ízületi fájdalom, vagy duzzanat
	
	Ízületi fájdalom vagy duzzanat

	
	Nem ismert
	Izomgyulladás*

	Általános tünetek, az alkalmazás helyén fellépő reakciók
	Nagyon gyakori
	Fáradékonyság/
erőtlenség
	Fáradékonyság/
erőtlenség, rossz közérzet, hidegrázás
	Fáradékonyság/
erőtlenség, rossz közérzet

	
	
	Az injekció beadási helyén jelentkező fájdalom, pír és duzzanat

	
	Gyakori
	Láz, borzongás, hónalji lymphadenopathia
	Láz, hónalji lymphadenopathia
	Láz, borzongás, hónalji lymphadenopathia

	
	Nem ismert
	Az injekció beadási helyén jelentkező bevérzés*, vagy steril tályog*,
Az injekció beadási helyén kialakuló csomó*


*Forgalomba hozatalt követő mellékhatás

A kiválasztott mellékhatások leírása

Általános tünetek, az alkalmazás helyén fellépő reakciók

Az injekció beadási helyén jelentkező nagy (50 mm-t meghaladó) reakció, így a végtag kiterjedt, az injekció beadási helyével szomszédos egy vagy mindkét ízület fölé érő duzzanata, amely serdülőkorúak és felnőttek esetében fordult elő az ADACEL alkalmazása után. Ezek a reakciók rendszerint az oltás után 24–72 órán belül kezdődnek; bőrpírrel, melegséggel, érzékenységgel, vagy fájdalommal járhatnak az injekció beadásának helyén, és 3–5 napon belül spontán megszűnnek.

Gyermekek és serdülők

Az 1. táblázatban bemutatott biztonságossági profil tartalmazza annak a klinikai vizsgálatnak az adatait is, amely 298 fő, 4-6 év közötti gyermek bevonásával készült. A gyermekek a vizsgálatot megelőzően kb. 2, 4, 6 és 18 hónapos korukban, az alapimmunizációt is beleszámolva összesen 4 adag DTaP-IPV HIB-bel kombinált vakcinát kaptak. Ebben a klinikai vizsgálatban az oltás alkalmazásától számított 14 napon belül leggyakrabban jelentett mellékhatások az injekció beadásának helyén tapasztalt fájdalom (az oltottak 39,6%-a) és a fáradtság (az oltottak 31,5%-a) voltak.

Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. 
Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül*.

4.9	Túladagolás

Nem értelmezhető.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: Pertussis, tisztított antigén, kombinációban toxoidokkal, ATC kód: J07AJ52

Klinikai vizsgálatok

Az ADACEL-lel végzett védőoltás után egy hónappal 265 gyermek, 527 serdülő és 743 felnőtt esetében megfigyelt immunválaszt az alábbi táblázatban tüntettük fel:

2. táblázat: Immunválasz egy hónappal az ADACEL-lel végzett védőoltás után gyermekek, serdülőkorúak és felnőttek esetében

	Antitest
	Kritérium
	Gyermekek
(4–6 évesek)1
(N=265)
%
	Serdülők
(11–17 évesek)2
(N=527)
%
	Felnőttek
(18–64 évesek)2
(N=743)
%

	Diftéria (SN, NE/ml)
	0,1 
	100
	99,8
	94,1

	Tetanusz (ELISA, NE/ml vagy EE/ml)
	0,1 
	100
	100
	100

	Pertusszisz (ELISA, EE/ml)
PT
FHA
PRN
FIM 
	Emlékeztető válasz3
	

91,9
88,1
94,6
94,3
	

92,0
85,6
94,5
94,9
	

84,4
82,7
93,8
85,9



DTaP (diftéria toxoid [gyermekgyógyászati adag], tetanusz és acelluláris pertusszisz); ELISA: enzimhez kötött ellenanyag-vizsgálat (enzyme linked immunoassay); EE: ELISA egység; NE: nemzetközi egység; N: alanyok száma, akiknél rendelkezésre álltak adatok; SN: szeroneutralizáció.
1 Td508 vizsgálatot Kanadában végezték 4-6 éves gyermekek bevonásával.
2 Td506 vizsgálatot az Amerikai Egyesült Államokban végezték 11–17 éves gyermekek és serdülők és 18-64 éves felnőttek bevonásával.
3 A Td508 vizsgálatban azoknál a gyermekeknél, akik korábban 2, 4, 6 és 18 hónapos korukban DTaP alapimmunizálásban részesültek, az emlékeztető választ a pertusszisz elleni antitestek koncentrációjának négyszeres emelkedésében határozták meg. Serdülőkorúak és felnőttek esetében a Td506 vizsgálatban az emlékeztető válasz meghatározása: a pertusszisz elleni antitestek koncentrációjának kétszeres emelkedése a védőoltás előtt nagy antitest-koncentrációjú, és négyszeres emelkedése a védőoltás előtt kis antitest-koncentrációjú résztvevők körében. 

Kimutatták, hogy az ADACEL biztonságossága és immununogenitása felnőttek és serdülőkorúak esetében az azonos mennyiségű tetanusz és diftéria toxoidot tartalmazó diftéria-tetanusz (Td) adszorbeált oltóanyag felnőtteknek szánt formájának egyszeri adagja kapcsán megfigyelthez hasonló.

A pertusszisz elleni védelem szerológiai megfelelőit nem határozták meg. Összehasonlítva az 1992. és 1996. között Svédországban lefolytatott (Sweden I) pertusszisz elleni hatásossági vizsgálatok adataival, ahol a Sanofi Pasteur acelluláris pertusszisz DTaP csecsemőknek szánt formájával végzett alapimmunizálás 85%-os hatásosságát igazolták a pertusszisz betegség elleni védelemben, az ADACEL által kiváltott immunválaszt védő hatásúnak tekintik. Felnőttek és serdülőkorúak esetében az ADACEL emlékeztető oltás után valamennyi antigén elleni antitestszint meghaladta a hatásossági vizsgálaton belüli, otthoni kontakt részvizsgálatban megfigyelt szinteket. 

3. táblázat: A pertusszisz antitest GMC megfigyelt aránya felnőttek és serdülőkorúak esetében egy hónappal az ADACEL egy adagja után, a Sweden I hatásossági vizsgálat során a csecsemők esetében DTaP-val (PPI népesség) 2, 4 és 6 hónapos korban végzett immunizálást követővel összehasonlítva

	
	
Serdülők
(11–17 évesek)2
	
Felnőttek
(18-64 évesek)2

	
	ADACEL/DTaP3
GMC arányok
(95%-os CI)4
	ADACEL/DTaP3
GMC arányok
(95%-os CI)

	Résztvevők
	N=524-526
	N=741

	Anti-PT
	3,6
(2,8; 4,5)

	2,1
(1,6; 2,7)

	Anti-FHA
	5,4
(4,5; 6,5)
	4,8
(3,9; 5,9)

	Anti-PRN
	3,2
(2,5; 4,1)
	3,2
(2,3; 4,4)

	Anti-FIM
	5,3
(3,9; 7,1)
	2,5
(1,8; 3,5)


DTaP: diftéria toxoid [gyermekgyógyászati adag], tetanusz és acelluláris pertusszisz; GMC: koncentrációk mértani átlaga; N: alanyok száma, akiknél rendelkezésre álltak adatok; PPI: immunogenitás protokoll szerint
1 Kiválasztható alanyok, akiknél az immunogenitása adatok rendelkezésre álltak.
2 A Td506 vizsgálatot az Amerikai Egyesült Államokban végezték 11–17 éves gyermekek és serdülők és 18-64 éves felnőttek bevonásával. Az ELISA egységekkel mért antitest GMC értékeket a csecsemők, a serdülőkorúak és a felnőttek esetében külön számolták ki.
3 N = 80, a csecsemők száma, akik 2, 4 és 6 hónapos korban DTaP-t kaptak, a harmadik adag utáni rendelkezésre álló adatokkal (a Sweden I hatásossági vizsgálatból származó szérumokat a Td506-os klinikai vizsgálatból származó mintákkal egyidejűleg vizsgálták).
4 Az ADACEL utáni GMC értékek nem maradtak el a DTaP-t követő GMC értékek mögött (az ADACEL-re vonatkozó GMC arány 95%-os megbízhatósági tartományának alsó határa osztva a DTaP-vel nagyobb 0,67-nél).

Ellenanyag-perzisztencia

Szerológiai utánkövetéses vizsgálatokat végeztek 3, 5 és 10 évvel később azoknál, akiket korábban az ADACEL egyszeri emlékeztető adagjával immunizáltak. A szeroprotekció perzisztenciáját a diftéria, tetanusz és szamárköhögés szeropozitivitására vonatkozó adatokat a 4. táblázat foglalja össze.

4. táblázat: A szeroprotekció/szeropozitivitási arány (%) perzisztenciája gyermekek, serdülők és felnőttek esetében az ADACEL beadása után 3, 5 és 10 évvel (PPI népesség1)

	
	Gyermekek (4–6 év)2
	Serdülők
(11–17 évesek )3
	Felnőttek
(18–64 év)3

	Az Adacel beadása után eltelt idő
	5 év
	3 év
	5 év
	10 év
	3 év
	5 év
	10 év

	Résztvevők
	n=128-150
	n=300
	n=204-206
	n=28-39
	n=292
	n=237-238
	n=120-136

	Antitest
	% Szeroprotekció/Szeropozitivitás

	Diftéria
(SN, NE/ml)
	≥0,1
	86,0
	97,0
	95,1
	94,9
	81,2
	81,1
	84,6

	
	≥0,01
	100
	100
	100
	100
	95,2
	93,7
	99,3

	Tetanusz
(ELISA, NE/ml)
	≥0,1
	97,3
	100
	100
	100
	99,0
	97,1
	100

	Pertusszisz
(ELISA, EE/ml)
	szeropozitivitás4
	
	
	
	
	
	
	

	PT
	
	63,3
	97,3
	85,4
	82,1
	94,2
	89,1
	85,8

	FHA
	
	97,3
	100
	99,5
	100
	99,3
	100
	100

	PRN
	
	95,3
	99,7
	98,5
	100
	98,6
	97,1
	99,3

	FIM
	
	98,7
	98,3
	99,5
	100
	93,5
	99,6
	98,5


[bookmark: _Hlk39757333]
ELISA: enzimhez kötött ellenanyag-vizsgálat; EE: ELISA egység; NE: nemzetközi egység; N: résztvevők száma, akiknél rendelkezésre álltak adatok; PPI: immunogenitás protokoll szerint; SN: szeroneutralizáció; 
1 A kiválasztható alanyok, akiknél legalább egy antitestre rendelkezésre állt immunogenitási adat a megadott időpontban.
2 A Td508 vizsgálatot Kanadában végezték 4-6 éves gyermekek bevonásával.
3 A Td506 vizsgálatot az Amerikai Egyesült Államokban végezték 11–17 éves gyermekek és serdülők és 18-64 éves felnőttek bevonásával
4 Azoknak a résztvevőknek a százalékos aránya, akik a következő antitest szintekkel rendelkeztek: ≥ 5 EE/ml PT, ≥ 3 EE/ml FHA, PRN, és ≥ 17 EE/ml FIM a 3 éves utánkövetés esetén; ≥ 4 EE/ml PT, PRN és FIM, és ≥ 3 EE/ml FHA 5 és 10 éves utánkövetés esetén.

Immunogenitás korábban nem oltott vagy ismeretlen oltási státuszú alanyoknál
Azt követően, hogy az ADACEL POLIO (Tdap-IPV; az ADACEL-lel azonos mennyiségű tetanusz, diftéria és pertusszisz antigént tartalmaz) egy adagját beadták 330, 40. életévét betöltött felnőttnek, akik az elmúlt 20 évben semmilyen diftéria és tetanusz tartalmú vakcinát nem kaptak:
· a felnőttek ≥95,8%-a volt szeropozitív (≥ 5 EE/ml) a vakcinában levő összes pertusszisz antigén elleni ellenanyagra nézve,
· a ≥0,1 NE/ml küszöbértéken 82,4%-nál, a ≥0,01 NE/ml küszöbértéken 92,7%-nál állt fenn szeroprotekció a diftéria ellen,
· a ≥0,1 NE/ml küszöbértéken 98,5%-nál, a ≥0,01 NE/ml küszöbértéken 99,7%-nál állt fenn szeroprotekció a tetanusz ellen,
· és a ≥1:8 hígítási küszöbértéknél ≥98,8%-nál állt fenn szeroprotekció a poliovírusok (1-es, 2-es és 3-as típus) ellen.

Azt követően, hogy az első adag után 1 és 6 hónappal a diftéria, tetanusz és poliovírus tartalmú vakcina két további adagját beadták a 316 alanynak, a szeroprotekció aránya diftéria ellen 94,6% és 100% (≥0,1, illetve ≥ 0,01 NE/ml), tetanusz ellen 100% (≥0,1 NE/ml), poliovírus (1-es, 2-es és 3-as típus) ellen pedig 100% (≥1:8 hígítás) volt.

Immunogenitás a védőoltás emlékeztető adagjának beadását követően

Az ADACEL immunogenitását értékelték az ADACEL vagy az ADACEL POLIO előző adagjának alkalmazása után 10 évvel később beadott emlékeztető oltás esetében. 
Egy hónappal a vakcinációt követően a vizsgálat résztvevőinek ≥ 98,5%-ánál alakult ki szeroprotektív diftéria és tetanusz ellenanyagszint (≥ 0,1 NE/ml), és ≥ 84%-uknál alakult ki emlékeztető válasz a pertusszisz antigénekre. (Pertusszisz emlékeztető válaszról beszélünk akkor, ha az oltás beadása után kialakult ellenanyag-koncentráció legalább négyszerese a legkisebb mérhető mennyiségnek (LMM) abban az esetben, ha a vakcináció előtt nem volt mérhető ellenanyagszint; VAGY az oltás beadása után kialakult ellenanyag-koncentráció legalább négyszerese a legkisebb mérhető mennyiségnek abban az esetben, ha a vakcináció előtt volt mérhető ellenanyagszint, de az nem haladta meg a legkisebb mérhető mennyiség négyszeresét; VAGY nagyobb, mint a legkisebb mérhető mennyiségnek kétszerese abban az esetben, ha a vakcináció előtt mérhető ellenanyag mennyisége nagyobb volt, mint a legkisebb mérhető mennyiség négyszerese.)

A szerológiai utánkövetés és az ismételt vakcináció adatai alapján az ADACEL alkalmazható a dT oltás helyett a diftéria és tetanusz elleni védettség megerősítésén túl a pertusszisz elleni védelem megerősítésére is. 

Immunogenitás terhes nők esetében
Terhes nőknél a pertusszisz antitestválasz általában hasonló a nem terhes nőknél tapasztaltakhoz. Az antitesteknek a fejlődő magzatba történő átjutásához optimálisan a terhesség második és harmadik trimeszterében adott oltás a megfelelő.

[bookmark: _Hlk208415732][bookmark: _Hlk208415759]Csecsemők pertusszisz elleni immunogenitása (3 hónapos korig), akiknek az édesanyja terhesség alatt kapott védőoltást
Két, randomizált, kontrollos vizsgálat publikált adatai szerint a pertusszisz antitestek koncentrációja magasabb születéskor és 2 hónapos korban (azaz a pertusszisz elleni alapimmunizálás megkezdése előtt) azoknál a csecsemőknél, akiknek az édesanyja a terhesség alatt kapott ADACEL-t, azokhoz a csecsemőkéhez képest, akiknek az édesanyja terhesség alatt nem kapott pertusszisz elleni oltást.
Az első vizsgálatban 33 terhes nő kapott ADACEL-t, és 15-en placebóként sóoldatot a terhesség 30 – 32. hetében. Az oltásban részesült nők csecsemőinél a PT, FHA, PRN, és FIM antigének elleni pertusszisz antitestek koncentrációjának mértani átlaga (GMC) EE/ml-ben mérve 68,8; 234,2; 226,8; és 1867,0 volt születéskor, illetve 20,6; 99,1; 75,7, és 510,4 2 hónapos korban. A kontrollcsoportba tartozó csecsemőknél ezek a GMC-értékek a következők voltak: születéskor 14,0; 25,1; 14,4, és 2 hónapos korban 5,3; 6,6; 5,2, és 12;0. A GMC arányok (ADACEL/kontrollcsoport) születéskor 4,9; 9,3; 15,8; 38,5, illetve 3,9; 15,0; 14,6 és 42,5 voltak 2 hónapos korban.
A második vizsgálatban 134 terhes nő kapott ADACEL-t és 138-an kaptak tetanusz és diftéria kontrollvakcinát átlagosan a terhesség 34,5 hetében. A PT, FHA, PRN, és FIM antigének elleni pertusszisz antitestek GMC értékei (EE/ml) azoknál a csecsemőknél, akiknek az édesanyja kapott oltást, 54,2; 184,2; 294,1 és 939,6 volt születéskor, illetve 14,1; 51,0; 76,8 és 220,0 volt 2 hónapos korban. A kontrollcsoportba tartozó csecsemőknél ezek a GMC értékek a következők voltak: 9,5; 21,4; 11,2 és 31,5 születéskor, illetve 3,6; 6,1; 4,4 és 9,0 2 hónapos korban. A GMC arányok (ADACEL/kontrollcsoport) 5,7; 8,6; 26;3 és 29,8 volt születéskor, illetve 3,9; 8,4; 17,5 és 24,4 2 hónapos korban.
Ezeknek a magasabb antitest-koncentrációknak passzív immunitást kell biztosítaniuk pertusszisz ellen a csecsemő számára a születést követően 2-3 hónapig, ahogyan azt megfigyeléses hatásossági vizsgálatok kimutatták.
Csecsemők és kisgyermekek immunogenitása, akiknek az édesanyja terhesség alatt kapott védőoltást
Azoknak a csecsemőknek a kötelező csecsemőoltás után kialakult immunogenitását, akiknek az édesanyja ADACEL-t vagy ADACEL POLIO-t kapott a terhessége alatt, számos publikált vizsgálatban értékelték. A csecsemőknél a pertusszisz és nem pertusszisz antigénekre adott immunválasz adatait a születést követő első évben értékelték. 
Az ADACEL és az ADACEL POLIO beadását követően kialakult anyai antitestek összefüggésbe hozhatók a pertusszisz elleni aktív immunizálásra adott gyengébb immunválasszal a csecsemőnél. A jelenlegi epidemiológiai vizsgálatok alapján ennek a gyengébb immunválasznak nincs különösebb klinikai jelentősége.
Számos vizsgálat adatai nem mutattak klinikailag releváns gyengülést a terhességben alkalmazott ADACEL és ADACEL POLIO és a csecsemők vagy kisgyermekek diftéria, tetanusz, b-típusú Haemophilus influenzae, inaktivált poliovírus vagy pneumococcus antigénekre adott immunválaszát illetően.
A pertusszisz elleni hatásosság csecsemőknél, akiknek az édesanyja a terhesség alatt kapott védőoltást
A vakcina pertusszisz elleni hatásosságát a születést követő első 2-3 hónapban 3 megfigyeléses vizsgálatban értékelték olyan csecsemőknél, akiknek az édesanyja a pertusszisz elleni védőoltást a terhesség harmadik trimeszterében kapta meg. A hatásosság összességében nagyobb mint 90%.

5. táblázat: A vakcina hatásossága (vaccine effectiveness – VE) pertusszisz ellen csecsemőknél, akiknek az édesanyja a terhesség alatt ADACEL-t vagy ADACEL POLIO-t kapott – 3 retrospektív vizsgálat eredményei alapján.
	Hely
	Vakcina
	VE (95%-os CI)
	VE becslési módszer
	A csecsemők követésének periódusa

	Egyesült Királyság
	ADACEL POLIO
	93% (81; 97)
	nem illesztett eset-kontroll 
	2 hónap

	USA
	ADACEL*
	91,4% (19,5; 99,1)
	kohorsz regressziós modell
	2 hónap

	Egyesült Királyság
	ADACEL POLIO
	93% (89; 95)
	szűrés (esetlefedettség)
	3 hónap

	* A nők körülbelül 99%-a kapott ADACEL-t



5.2	Farmakokinetikai tulajdonságok

A farmakokinetikai tulajdonságok értékelése vakcinák esetén nem szükséges.

5.3	A preklinikai biztonságossági vizsgálatok eredményei

A hagyományos – farmakológiai biztonságossági, ismételt adagolású dózistoxicitási, genotoxicitási, karcinogenitási, reprodukcióra-, és fejlődésre kifejtett toxicitási – vizsgálatokból származó nem-klinikai jellegű adatok azt igazolták, hogy a készítmény alkalmazásakor humán vonatkozásban különleges kockázat nem várható.


6.	GYÓGYSZERÉSZETI JELLEMZŐK

6.1	Segédanyagok felsorolása

Fenoxi-etanol, injekcióhoz való víz.

6.2	Inkompatibilitások

Kompatibilitási vizsgálatok hiányában az ADACEL nem keverhető más gyógyszerekkel.

6.3	Felhasználhatósági időtartam

4 év.

6.4	Különleges tárolási előírások

Hűtőszekrényben (2 °C–8 °C) tárolandó.
Nem fagyasztható! Ha az oltóanyag megfagyott, akkor meg kell semmisíteni!
A fénytől való védelem érdekében a fecskendőt a dobozában kell tartani!


Stabilitási adatok alapján a vakcina összetevői legfeljebb 25°C-on 72 óráin át stabilak maradnak. Ezt követően az ADACEL-t fel kell használni vagy meg kell semmisíteni.
Ezek az adatok kizárólag azokra az esetekre vonatkozóan adnak tájékoztatást az egészségügyi szakemberek számára, amikor a hűtőlánc átmenetileg megszakad.

6.5	Csomagolás típusa és kiszerelése

Adacel 1,5 ml előretöltött fecskendő puha gumi védőkupakkal
0,5 ml szuszpenzió előretöltött (I-es típusú) üveg fecskendőben, brómbutil elasztomer dugattyúval és Luer Lock adapterrel, puha gumi kupakkal.

1 db vagy 10 db előretöltött fecskendő tű nélkül.
1 db vagy 10 db előretöltött fecskendő 1 db vagy 2 db különálló (rozsdamentes acél) tűvel.
Az előretöltött fecskendő puha gumi kupakja latex természetes gumi származékot tartalmaz.

Adacel 1 ml előretöltött fecskendő kemény gumi védőkupakkal
0,5 ml szuszpenzió előretöltött (I-es típusú) üveg fecskendőben, klórbutil elasztomer dugattyúval és Luer Lock adapterrel, kemény szintetikus izoprén brómbutil + polipropilén kupakkal.

[bookmark: _Hlk176346396]1 db vagy 10 db előretöltött fecskendő tű nélkül.
1 db előretöltött fecskendő 1 db vagy 2 db különálló (rozsdamentes acél) tűvel.
10 db előretöltött fecskendő 1 db különálló (rozsdamentes acél) tűvel.
1 db vagy 10 db előretöltött fecskendő polikarbonát biztonsági védőkupakkal ellátva.

Nem feltétlenül mindegyik kiszerelés kerül kereskedelmi forgalomba.

6.6	A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

Az oltóanyag normális kinézete: egyenletesen zavaros, fehér szuszpenzió, mely a tárolás során leülepedhet, és csomó- vagy pehelyformában csapódhat ki. Az oltóanyag alkalmazása előtt – a szuszpenzió egyenletes eloszlatása céljából – jól fel kell rázni az előretöltött fecskendőt. 
[bookmark: _Hlk176352171]Kicsapódás esetén addig kell újra rázni az oltóanyagot, amíg a szuszpenzió egyenletessé nem válik.

[bookmark: _Hlk176352306]A fecskendő előkészítése
Az előretöltött fecskendő Luer Lock csatlakozóvége vagy puha (lásd A ábra), vagy kemény (lásd B ábra) védőkupakkal van ellátva. A szuszpenziós injekciót tartalmazó fecskendőt beadás előtt szemrevételezéssel meg kell vizsgálni. Idegen részecskék, szivárgás, a dugattyú idő előtti aktiválódása vagy a védőkupak sérült garanciazára esetén dobja ki az előretöltött fecskendőt. A fecskendő kizárólag egyszeri használatra szolgál, és nem használható fel újra.


A Luer Lock-kal ellátott előretöltött fecskendő használati utasítása:
A ábra: Luer Lock fecskendő puha védőkupakkal

[image: ]


	1. lépés: Az egyik kezével fogja meg a Luer Lock adaptert (anélkül, hogy hozzáérne a fecskendő dugattyújához vagy a fecskendőtesthez), a másik kezével pedig húzza le a védőkupakot.
	[image: ]



	2. lépés: A tű és a fecskendő csatlakoztatásához a tűt óvatosan, az óramutató járásával egyező irányban csavarja rá a fecskendő Luer Lock adapterére, amíg enyhe ellenállást nem érez.
	[image: ]



B ábra: Luer Lock fecskendő kemény védőkupakkal

[image: ]

	1. lépés: Az egyik kezével fogja meg a Luer Lock adaptert (anélkül, hogy hozzáérne a fecskendő dugattyújához vagy a fecskendőtesthez), a másik kezével pedig csavarja le a védőkupakot.

	[image: ]



	2. lépés: A tű és a fecskendő csatlakoztatásához a tűt óvatosan csavarja rá a fecskendő Luer Lock adapterére, amíg enyhe ellenállást nem érez.
	[image: ]





A biztonsági tűvel és Luer Lock-kal ellátott előretöltött fecskendő használati utasítása:
Kövesse az 1. és 2. lépésben fent leírtakat a Luer Lock-kal ellátott fecskendő és a biztonsági tű összeillesztéséhez.
	C ábra: A biztonsági tű tokja
	D ábra: A biztonsági tű tartozékai (használatra előkészítve)

	[image: ]

3. lépés: Húzza le egyenesen a biztonsági tű tokját. A tűt a biztonsági tűvédő és tűsapka fedi.




	4. lépés:
A: Hajtsa fel a tűről a biztonsági tűvédőt a fecskendőtest irányába az ábrán látható szögben.
B: Húzza le egyenesen a tűről a tűsapkát.

	[image: ]

	[bookmark: _Hlk118209250]5. lépés: Az injekció beadása után hajtsa vissza (rögzítse) a biztonsági tűvédőt egy kézzel, az ábrákon bemutatott három mód közül választva: nyomja szilárd felülethez, vagy a hüvelykujj, vagy a mutatóujj segítségével pattintsa vissza a helyére.
Megjegyzés: Egy kattanást fog hallani vagy érzékelni, ha a biztonsági tűvédő megfelelően csukódik rá a tűre.

	


[image: ]

	6. lépés: A biztonsági tűvédő megfelelő rögzítéséről szemrevételezéssel is meg kell győződni. A biztonsági tűvédőnek teljesen vissza kell záródnia (rögzítve kell lennie), ahogy a C ábrán látható. 
Megjegyzés: Ha a biztonsági tűvédő teljesen visszazáródott a helyére (rögzítve van), kissé ferde szögben áll a tűhöz képest.
A D ábrán az látható, amikor a biztonsági tűvédő NINCS teljesen visszazárva (rögzítve).

	
[image: ]

Figyelmeztetés: A biztonsági szerkezetet nem szabad úgy kinyitni (kirögzíteni), hogy a tűt kifeszítik a biztonsági tűvédőből.





Megsemmisítés

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

Ne tegyék vissza a védőkupakot az injekciós tűre!

Megjegyzés:  (egy keresztes)
Osztályozás: II. csoport
Kizárólag orvosi rendelvényhez kötött gyógyszer (V).


7.	A FORGALOMBA HOZATALI ENGEDÉLY JOGOSULTJA

Sanofi Winthrop Industrie
82 Avenue Raspail
94250 Gentilly
Franciaország


8.	A FORGALOMBA HOZATALI ENGEDÉLY SZÁMA(I)

OGYI-T-21194/04	1×	előretöltött üveg fecskendőben tű nélkül
OGYI-T-21194/05	10×	előretöltött üveg fecskendőben tű nélkül
OGYI-T-21194/06	1×	előretöltött üveg fecskendőben 1 db különálló tűvel
OGYI-T-21194/07	10×	előretöltött üveg fecskendőben 1 db különálló tűvel
OGYI-T-21194/08	1×	előretöltött üveg fecskendőben 2 db különálló tűvel
OGYI-T-21194/09	10×	előretöltött üveg fecskendőben 2 db különálló tűvel


9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2016. május 03.
A forgalomba hozatali engedély legutóbbi megújításának dátuma: 2021. január 12.


10.	A SZÖVEG ELLENŐRZÉSÉNEK DÁTUMA

2026. április 20.

